LV Eiropas Savienības Oficiālais Vēstnesis C 231/58

Reģionu komitejas atzinums par Komisijas paziņojumu: Eiropas kaimiņattiecību politika — stratēģijas dokuments

(2005/C 231/08)

REĢIONU KOMITEJA,

ņemot vērā Komisijas Paziņojumu Padomei un Eiropas Parlamentam par Eiropas Kaimiņattiecību politiku — Stratēģijas dokumentu (COM(2004) 373 final);

ņemot vērā Komisijas 2004. gada 13. maija lēmumu par konsultācijām saskaņā ar Eiropas Savienības dibināšanas līguma 265. punkta pirmo punktu;

ņemot vērā Biroja 2004. gada 15. jūnija lēmumu uzdot Ārējo sakaru komisijai izstrādāt perspektīvas atzinumu par šo jautājumu;

ņemot vērā Komisijas paziņojumu Padomei par Komisijas priekšlikumiem attiecībā uz rīcības plāniem saskaņā ar Eiropas kaimiņattiecību politiku (EKP) (COM(2004)795 final);

ņemot vērā priekšlikumu par Padomes lēmumu attiecībā uz nostāju, kas Eiropas Savienībai un tās dalībvalstīm jāpieņem Asociācijas padomē, kas dibināta saskaņā ar Eiropas un Vidusjūras valstu nolīgumu, izveidojot Eiropas Kopienu un dalībvalstu asociāciju, no vienas puses, un Jordānijas Hašemitu karalisti, no otras puses, ņemot vērā ieteikumu par ES un Jordānijas rīcības plāna realizāciju (COM(2004)796 final);

ņemot vērā priekšlikumu par Padomes lēmumu attiecībā uz nostāju, kas Eiropas Savienībai jāpieņem Apvienotās komitejas ietvaros, kas izveidota saskaņā ar Pagaidu asociācijas līgumu par tirdzniecību un sadarbību, ņemot vērā ieteikuma par ES un Palestīnas pašpārvaldes rīcības plāna pieņemšanas realizāciju (COM (2004) 789 final);

ņemot vērā priekšlikumu par Padomes lēmumu attiecībā uz nostāju, kas jāpieņem Eiropas Savienībai un tās dalībvalstīm Asociācijas padomē, kas dibināta saskaņā ar Eiropas un Vidusjūras valstu nolīgumu, nodibinot asociāciju starp Eiropas Kopienām un to dalībvalstim, no vienas puses, un Tunisijas Republiku, no otras puses, ņemot vērā ieteikumu par ES un Tunisijas rīcības plāna realizāciju (COM(2004) 792 final);

ņemot vērā priekšlikumu par Padomes lēmumu attiecībā uz nostāju, kas jāpieņem Kopienām un dalībvalstīm Sadarbības padomē, kas dibināta saskaņā ar partnerības un sadarbības līgumu, izveidojot partnerattiecības starp Eiropas Kopienām un to dalībvalstīm, no vienas puses, un Ukrainu, no otras puses, attiecībā uz ieteikumu par ES un Ukrainas rīcības plāna realizāciju (COM(2004) 791 final);

ņemot vērā priekšlikumu par Padomes lēmumu attiecībā uz nostāju, kas jāpieņem Eiropas Kopienām un to dalībvalstīm Asociācijas padomē, kas dibināta saskaņā ar Eiropas un Vidusjūras valstu nolīgumu, izveidojot Eiropas Kopienu un dalībvalstu asociāciju, no vienas puses, un Izraēlas valsti, no otras puses, attiecībā uz ieteikuma par ES un Izraēlas rīcības plāna realizāciju (COM(2004) 790 final);

ņemot vērā priekšlikumu par Padomes lēmumu attiecībā uz nostāju, kas jāpieņem Eiropas Kopienām un to dalībvalstīm Sadarbības padomē, kas dibināta saskaņā ar partnerības un sadarbības līgumu, izveidojot partnerattiecības starp Eiropas Kopienām un to dalībvalstīm, no vienas puses, un Moldovas Republiku, no otras puses, attiecībā uz ieteikuma par ES un Moldovas rīcības plāna realizāciju (COM(2004) 787 final);

ņemot vērā Komisijas paziņojumu Padomei un Eiropas Parlamentam: “Veidojot mūsu kopīgo nākotni: politikas izaicinājumi un paplašinātās Savienības budžeta līdzekļi 2007. — 2013. gadam”COM(2004) 101 final;

ņemot vērā priekšlikumu par Eiropas Parlamenta un Padomes regulu, kas formulē vispārīgus noteikumus par Eiropas kaimiņattiecību un partnerattiecību līdzekļa izveidi (COM(2004)628 final);

ņemot vērā Komisijas paziņojumu: Ceļā uz jaunu kaimiņattiecību līdzekļa izveidi COM(2003) 393 final;

ņemot vērā Eiropas Parlamenta ziņojumu par plašāku Eiropu un kaimiņattiecībām: jauna struktūra attiecībām ar mūsu austrumu un dienvidu kaimiņiem (COM(2003) 104 — 2003/2018(INI));

ņemot vērā savu atzinumu par Komisijas paziņojumu Padomei un Eiropas Parlamentam: “Plašāka Eiropa — kaimiņattiecības: jauns ietvars attiecībām ar mūsu austrumu un dienvidu kaimiņiem” (CdR 175/2003 fin (1) );

ņemot vērā tās perspektīvas atzinumu par Eiropas un Vidusjūras reģiona valstu partnerību un vietējām un reģionālajām varas iestādēm: īpaša līdzekļa nepieciešamība attiecībā uz koordinēšanu un decentralizētu sadarbību (CdR 327/2003 fin (2) );

ņemot vērā tās atzinumu par vietējām un reģionālajām pašvaldībām Krievijā, un ES un Krievijas sadarbības attīstību (CdR 105/2004);

ņemot vērā tās atzinumu par Ziemeļu dimensiju — otro rīcības plānu 2004.-2006. gadam (CdR 102/2003 fin (3) );

ņemot vērā tās atzinuma projektu par Komisijas paziņojumu Padomei un Eiropas Parlamentam: “Veidojot mūsu kopīgo nākotni: politikas izaicinājums un paplašinātās Savienības budžeta līdzekļi 2007. — 2013. gadam” (CdR 162/2004 rev. 3) (ziņotājs: Sers Albert Bore, Birmingemas pilsētas dome (UK,ESP));

ņemot vērā tās atzinuma projektu (CdR 336/2004 rev. 1), kas pieņemts Ārējo sakaru komisijā 2005. gada 7. februārī (ziņotājs: Lords Hanningfield, Eseksas grāfistes padome (UK/ETP)).

1) Ievērojot to, Eiropas kaimiņattiecību politikas aspekta ietvarā, RK tagad jācenšas paplašināt pasākumus ārējo sakaru jomā atbilstoši noteiktajiem resursiem un organizācijas mērķiem ne vien attiecībā uz kandidātvalstīm, ar kurām sāktas iestāšanās sarunas, bet arī valstīm, kas iekļautas EKP;

2) Ievērojot to, attiecībām ar kandidātvalstīm, kas iesniegušas pieteikumu uzņemšanai ES, jāpaliek prioritātei attiecībā uz ārējo sakaru jautājumiem;

3) Ievērojot to, EKP ietvaros jānosaka augsta prioritāte arī dialogam un sadarbībai ar visām valstīm, kas atrodas pie ES ziemeļu, austrumu un dienvidu robežām;

savā 2005. gada 13. un 14. aprīļa 59. plenārajā sesijā (14. aprīļa sēdē) pieņēma sekojošu atzinumu:

1. Reģionu komitejas uzskati

1.1. Vispārīgas piezīmes jautājumā par Eiropas kaimiņattiecību politiku

REĢIONU KOMITEJA

1.1.1 Atbalsta šo nozīmīgo un vajadzīgo Eiropas Komisijas dokumentu, kas nodrošina faktisku un patiesu iespēju noteikt un uzlabot attiecības starp Eiropas Savienību un tās kaimiņvalstīm;

1.1.2 Atzīst, ka saistībā ar neseno Eiropas Savienības paplašināšanos un sekojošām izmaiņām tās ārējās robežās šī politika ir savlaicīgs un apsveicams solis uz priekšu, kas iecerēts, lai dalītos ar ES kaimiņvalstīm paplašināšanās ieguvumos, stiprinot visu iesaistīto valstu stabilitāti, drošību un labklājību;

1.1.3 Piekrīt, ka Eiropas kaimiņattiecību politika piedāvā līdzekļus, lai pastiprinātu attiecības starp Eiropas Savienību un kaimiņvalstīm un novērstu jaunu, atdalošu robežlīniju ieviešanu starp tām;

1.1.4 Uzsver, ka, lai arī Eiropas kaimiņattiecību politika piedāvā uzlabotas attiecības starp ES un tās kaimiņvalstīm, tā atšķiras no paplašināšanās procesa un šādā kontekstā tā arī jāapskata;

1.1.5 Uzsver nozīmi, kāda šajā procesā ir vietējām un reģionālajām pašvaldībām, un ir nobažījusies par to, ka vietējai un reģionālajai pašvaldībai šajā politikā trūkst jebkādas noteiktas lomas vai patstāvīgas saistības;

1.1.6 Piekrīt tam, ka šī politika ar lielākas politiskas, drošības, ekonomikas un kultūras sadarbības palīdzību sekmēs kaimiņvalstu piedalīšanos dažādos ES pasākumos;

1.1.7 Uzskata, ka Eiropas kaimiņattiecību politika šajās valstīs cenšas atbalstīt centienus panākt lielāku cieņu pret pilnveidotām cilvēktiesībām, pilsonisko sabiedrību un attīstīt labu pārvaldi;

1.1.8 Atbalsta nesenos politiskos notikumus Ukrainā un Gruzijā. Eiropas Kaimiņattiecību politikā aktīvi jāatbalsta šo valstu attīstība lielākas demokrātijas un tirgus ekonomikas virzienā;

1.1.9 Piekrīt, ka Eiropas kaimiņattiecību politika cenšas pilnveidot tirdzniecības attiecības un ekonomisko attīstību starp ES un kaimiņvalstīm;

1.1.10 Atzīst, ka Eiropas kaimiņattiecību politika ir svarīga, lai veicinātu ciešāku sadarbību starp EKP (Eiropas kaimiņattiecību politika) iekļautajām valstīm un ES, apkarojot terorismu un tādus pārrobežu noziegumus kā narkotiku un cilvēku nelegālu pārvadāšanu;

1.1.11 Atbalsta EKP valstu ar dažādām etniskām minoritātēm centienus atrast tādus jaunus risinājumus, kas nodrošina līdzāspastāvēšanu un vispārēji atzītu pamatprincipu ievērošanu;

1.2 Eiropas kaimiņattiecību politikas vietējā un reģionālā dimensija

REĢIONU KOMITEJA

1.2.1 Uzsver to, ka vietējām un reģionālajām pašvaldībām EKP valstīs, kur vien tas iespējams, ir jābūt lielākai lomai demokratizācijas procesos;

1.2.2 Uzsver to, ka saskaņā ar vienu no Savienības principiem — subsidiaritāti, kas ļauj izvēlēties visatbilstošāko pārvaldes veidu, vietējās un reģionālās pašvaldības šajā kontekstā spēlē izšķirošu un unikālu lomu, jo tās var nodrošināt ilgstošas un pareizi virzītas attiecības;

1.2.3 Atzīmē apgrieztās pieejas efektivitāti demokratizācijas procesu veicināšanā;

1.2.4 Piebilst, ka praksē vietējās un reģionālās pašvaldības kalpo pilsoņiem kā labs demokrātiskuma paraugs, un tādēļ tām ir būtiska nozīme labi funkcionējošas demokrātijas nodrošināšanā;

1.2.5 Uzsver vietējo varas iestāžu demokrātijas attīstības un nostiprināšanas būtisko nozīmi, valstīm sadarbojoties, un plašāk izmantojot pieredzes apmaiņu ar esošajiem Eiropas reģioniem, lai sasniegtu katras valsts rīcības plānā noteiktos mērķus;

1.2.6 Atzīmē grūtības, ar kādām jāsaskaras vietējām un reģionālajām pašvaldībām šajās EKP noteiktajās valstīs, veicot pasākumus, kas nepieciešami, lai piemērotu savas administratīvās struktūras Eiropas struktūrām;

1.2.7 Vēlas dalīties ar EKP ietvertajām valstīm pieredzē, ko paplašināšanās procesā guvuši tās dalībnieki, kontaktējoties ar reģionālās varas iestādēm kandidātvalstīs;

1.2.8 Uzskata, ka vietējo un reģionālo pašvaldību līmenī iespējama visatbilstošākā decentralizētā sadarbība ar partnervalstīm;

1.2.9 Atgādina jomas, kurās vietējās un reģionālās pašvaldības var piedāvāt šīm valstīm visplašākās speciālās zināšanas: a. reģionālā un telpiskā plānošana; b. pilsētplānošana; c. lauksaimniecība, zivsaimniecība un lauku attīstība, d. vide, resursu pārvaldīšana un civilā aizsardzība; e. transporta un enerģētikas subreģionālā dimensija; f. MVU (mazos un vidējos uzņēmumus) sekmējoša politika; g. nodarbinātību sekmējoša politika; h. iniciatīva kultūras un sporta jomā; i. kultūras mantojumu aizsardzības un attīstības politika; j. sociālās tuvināšanās politika; k. izglītība un apmācība; l. veselības un sociālā aprūpe; m. imigrācijas plūsmas vadīšana, uzņemšanas un integrācijas politika; n. mājokļu celtniecība; o. aizsardzības un drošības pasākumi p. valsts iepirkumi

1.2.10 Atgādina, ka vietējo un reģionālo pašvaldību darbībai ir iespējas, kas papildina un pārsniedz tradicionālos sadarbības ietvarus valdību līmenī. Šai līmenī Komisijas ierosinātā EKP var būt patiesi efektīva;

1.2.11 Norāda, ka pēdējos gados izveidotā decentralizētā sadarbības prakse ir uzsvērusi to atbildību, kāda ir vietējām pašvaldībām kā jaunu sadarbības procesu katalizatoram;

1.3 Ģeogrāfiskais nodrošinājums

REĢIONU KOMITEJA

1.3.1 Atzīmē, ka EKP ietverto valstu ekonomiskā, sociālā un politiskā attīstībā ir atšķirīga un tās savas attiecības ar ES neuzsāks no vienādām pozīcijām;

1.3.2 Uzskata, ka stipras reģionalās un vietējās iestādes, ko ievēlējuši cilvēki un kas viņiem ir atbildīgas, patiesās demokrātiskās sabiedrībās ir nepieciešamas un cer, ka federālā likumdošana par Krievijas vietējo un reģionālo varas iestāžu pilnvarām, kas stāsies spēkā 2006. gadā, būs solis uz priekšu ES un Krievijas pārmantoto varas iestāžu iespējamajā sadarbībā, jo īpaši precizējot atbildības jomas sakarā ar pārrobežu sadarbību;

1.3.3 Ir nobažījusies, ka EKP nav tieši pieminētas pašreizējās problēmas saistībā ar Kaļiņingradu, lai gan piekrīt tam, ka šim jautājumam veltīta uzmanība citos dokumentos un Komisijas darbā;

1.3.4 Atzinīgi vērtē lēmumu iekļaut Eiropas kaimiņattiecību politikā Dienvidkaukāzu — Armēniju, Azerbaidžānu un Gruziju;

1.3.5 Turpina atzinīgi vērtēt ES paziņojumu “ar papildus palīdzības līdzekļiem atbalstīt ticamu, konkrētu un noturīgu reformu pasākumus, jo īpaši iepriekšminētajās prioritāšu jomās” (4).

1.4 Rīcības plāni

REĢIONU KOMITEJA

1.4.1 Atbalsta ideju par kopīgi ar partnervalstīm un ES saskaņotu visaptverošu rīcības plānu kā visefektīvāko veidu, lai sasniegtu Eiropas kaimiņattiecību politikas mērķus;

1.4.2 Piekrīt tam, ka ES attiecību veidošanas centienus un saistības attiecībā uz katru partnervalsti noteiks valsts vēlme atzīt kopējās vērtības, kā arī valsts griba un spēja realizēt rīcības plānā noteiktās prioritātes;

1.4.3 Uzsver to, ka jāpievērš īpaša uzmanība cīņai pret nabadzību un korupcijas problēmu risināšanai, kas aprakstītas kā “nozīmīgs šķērslis reformām daudzās EKP valstīs”;

1.4.4 Uzskata, ka būtu lietderīgi katrā rīcības plānā ietvert īpašu nodaļu par vietējo un reģionālo pašvaldību lomu attiecīgajā partnervalstī, nosakot skaidrus mērķus gan vietējai pašvaldības, gan veidus, kā partnervalsts plāno nodot varu un nostiprināt vietējās un reģionālās pašvaldības. Šis lūgums jānodod Komisijai ar domu, ka šāda īpaša nodaļa jāiekļauj nākamajā rīcības plānu sadaļā;

1.4.5 Uzskata, ka tās locekļiem ir svarīga loma katrai partnervalstij pieejamo fondu analīzē un apspriešanā it īpaši ņemot vērā izteikumu EKP stratēģijas dokumentā, ka “Komisija ir ierosinājusi, lai pastāvošie fondi vai to pārņēmēji tiktu nozīmīgi palielināti atbilstoši jaunajām finansu perspektīvām saskaņā ar prioritātēm, ko ES ir piešķīrusi EKP.” Šādu analīzi un apspriešanu prioritāru padara arī jaunais vienkāršotais finansēšanas mehānisms, ko plānots pieņemt 2007. gadā.

1.5 Eiropas kaimiņattiecību veidošanas līdzeklis

REĢIONU KOMITEJA

1.5.1 Atzinīgi vērtē ieteikto jauno, vienkāršoto finansējuma sistēmu — Eiropas kaimiņattiecību veidošanas līdzekli.

1.5.2 Uzskata, ka Komisijai vispirms jānodrošina plašāka informācija un tehniskās detaļas par to, kā šis līdzeklis tiks pielietots praksē, administrēts un kontrolēts.

2. Reģionu komitejas ieteikumi

REĢIONU KOMITEJA

2.1 Uzskata, ka varētu izmantot komitejas locekļu pieredzi, lai attīstītu vietējo un reģionālo demokrātiju, kas noteiktajās valstis ir neatņemama politiskās stabilitātes sastāvdaļa;

2.2 Iesaka RK attīstīt piemērotus mehānismus tieša dialoga un informācijas nodošanas veicināšanai, lai pārvarētu grūtības, ar ko sastopas EKP ietverto valstu vietējās un reģionālās varas iestādes;

2.3 Iesaka, ka valstīm, kas veic visas nepieciešamās reformas, lai nostātos uz demokrātijas ceļa un izveidotu brīvu un taisnīgu vēlēšanu sistēmu, jāsaņem pilnīgs atbalsts no EKP;

2.4 Iesaka Eiropas kaimiņattiecību politikas ietvaros piedāvāt iespēju noslēgt jaunus līgumus ar partnervalstīm, ko varētu veidot par Eiropas kaimiņattiecību līgumiem. To apjomu varētu noteikt darba gaitā, atbilstoši rīcības plānos noteiktajām prioritātēm;

2.5. Piedāvā izmantot esošās struktūras dažādu partnerattiecību un sadarbības/asociāciju līgumu ietvaros, lai uzraudzītu rīcības plānu izpildi, izstrādājot formālus progresa ziņojumus laika periodā no diviem līdz pieciem gadiem pēc rīcības plānu pieņemšanas;

2.6. Iesaka Eiropas Komisijai to, ka, tāpat kā saistībā ar paplašināšanās procesu, tās locekļiem jābūt galvenajiem rīcības plānu izpildes procesa vērtētājiem, pievēršot galveno uzmanību pilnvaru piešķiršanas posmiem vietējām un reģionālajām varas iestādēm, un to darbības modernizēšanai;

2.7 Iesaka to, ka katras kaimiņvalsts nākamajā rīcības plāna sadaļā vajadzētu iekļaut īpašu nodaļu par vietējām un reģionālajam varas iestādēm, detalizēti nosakot skaidrus mērķus gan vietējām varas iestādēm, gan veidus, kā partnervalsts plāno realizēt varas nodošanu, ieskaitot skaidri definētu laika periodu šī mērķa sasniegšanai;

2.8. Uzskata, ka jebkurā rīcības plānā jābūt kopējam pamatojumam saistībā ar prioritātēm, kas balstās uz skaidriem un ticamiem ekonomikas veicināšanas pasākumiem, lai virzītu pozitīvas pārmaiņas, un tādējādi palīdzētu tehniskās palīdzības mērķu noteikšanā un izvēlē;

2.9 Uzskata, ka EKP iesaistītajās valstīs nepieciešama steidzīga un pamatīga vietējo un reģionālo varas iestāžu darbības uzlabošana un modernizēšana, ieskaitot nopietnus uzlabojumus attiecībā uz taisnīgām un brīvām vēlēšanām, demokrātiskām vērtībām un politiskajām brīvībām vietējā līmenī, un iesaka Komisijai uzsākt īpašas programmas veidošanu katras kaimiņvalsts rīcības plānam, lai sasniegtu šo mērķi (skat. A pielikumu);

2.10 Iesaka piedāvātās jaunās, vienkāršotās finansējuma sistēmas — Eiropas kaimiņattiecību līdzekļa- ietvaros nopietni apdomāt īpaša finanšu instrumenta izveidi, kas būtu izstrādāts decentralizētajai sadarbībai, un ko varētu izmantot kaimiņvalstu vietējas un reģionālās varas iestādes, lai palīdzētu modernizēt un pārveidot to darbību;

2.11 Iesaka Eiropas Komisijai dot iespēju tās locekļiem būt galvenajiem un aktīviem jaunā Eiropas kaimiņattiecību līdzekļa vērtētājiem un apspriedējiem;

2.12 Lai atvieglotu šo procesu, iesaka 2006. gadā organizēt konferenci, pēc iespējas aicinot kopā vietējo un reģionālo varas iestāžu pārstāvjus no visām valstīm, kas minētas EKP, lai, savukārt, būtu iespējams vienlaicīgi organizēt četras atsevišķas konferences Vidusjūras, Baltijas jūras, Austrumeiropas un Tuvo Austrumu valstīm.

Briselē, 2005. gada 14. aprīlī Reģionu komitejas priekšsēdētājs Peter STRAUB

(1) OV C 23, 27.01.2004, 36. lpp

(2) OV C 121 of 30.4.2004 18-25. lpp

(3) OV C 23 of 27.1.2004, 27. lpp

(4) Eiropas kaimiņatiecību politika – Stratēģijas dokuments, 12.05.2004., 11. lpp